《感怀诗呈家大人二首 其二》
清代·吴兆骞

寂坐匡床饮浊醪，临风愁听角声高。谤书何事腾三箧，壮士由来泣二桃。

目断乡关空涕泗，心伤乌鸟自悲号。可怜一片江南月，永夜苍苍客梦劳。

作者简介：（1631—1684）清江南吴江人，字汉槎。吴兆宽弟。少有才名，与华亭彭师度、宜兴陈维崧有“江左三凤凰”之号。顺治十四年科场案，无辜遭累，遣戍宁古塔，居二十三年。友人顾贞观求明珠子纳兰性德为之缓颊，旧日文友宋德宜、徐乾学集资纳赎，始得放归，又三年而卒。有《秋笳集》。